હજીયે મેં જે ગામડા જોયેલા છે ત્યાં કોઇપણ ખેડૂત ‘ઈ-નામ’ (એટલે કે સરકાર દ્વારા ચાલુ કરાયેલ ઓનલાઈન નેશનલ અગ્રીકલ્ચરલ માર્કેટ) મારફતે પોતાનું અનાજ વેચતો નથી. ક્યાંક તો એને આ વિષે ખબર નથી અથવા તો ઓનલાઈનના ચક્કરમાં પડવા કરતા પોતાના ‘ભરોસાપાત્ર’ વચેટિયા વેપારીને અનાજ વેચી દેવામાં ભલાઈ સમજે છે. એક અંદાજ મુજબ માત્ર 6% ખેડૂતો જ પોતાની ખેતપેદાશો ટેકાના ભાવોએ વેચે છે, જ્યારે બાકીના ખેડૂતોની આવક વચેટિયા વેપારીઓ ખાઈ જતા હોય છે.